Sena inga mwayanda kubala cibalo eeci mumwaambo wa %%?
Bbaibbele Lili a Intaneti | BBAIBBELE LYA BUSANDULUZI BWANYIKA MPYA
Sena inga mwayanda kubala cibalo eeci mumwaambo wa %%?
-
Paulo walindila ku Atene kalibilikide (1-5)
-
Timoteyo waleta mulumbe wuumbulizya (6-10)
-
Kupailila bana Tesalonika (11-13)
3 Aboobo, nocakatwaalila kuzumanana kuliyumya, twakabona kuti inga cainda kubota kuti twazumanana kukkala tolikke mu Atene;+
2 eelyo twakatuma Timoteyo,+ imukwesu alimwi mubelesi wa Leza mumakani mabotu aajatikizya Kristo, kutegwa amuyumye akumuumbulizya mulusyomo lwanu,
3 kutegwa kutabi muntu naba omwe uuzungaanizyigwa amapenzi aaya. Nkaambo nywebo nobeni mulizyi kuti tatukonzyi kwaaleya mapenzi aaya.+
4 Nkaambo notwakali andinywe, twakali kumwaambilila limwi kuti tuyoocitikilwa mapenzi, alimwi eeco ncicacitika mbubonya mbomuzyi.+
5 Nkakaambo kaako, nindakakakilwa kuzumanana kuliyumya, ndakamutuma kulindinywe kutegwa ndizyibe kusyomeka kwanu,+ nkaambo ambweni munzila imwi Sikusunka+ wakamusunka alimwi mulimo wesu wakaba wabuyo.
6 Pele Timoteyo wasika ino-ino aawa ikuzwa kulindinywe+ alimwi watwaambila makani mabotu kujatikizya kusyomeka kwanu aluyando ndomujisi, kuti mulatwiibaluka lyoonse caluyando, alimwi mulayandisisya kutubona mbubonya aswebo mbotuyandisisya kumubona nywebo.
7 Nkakaambo kaako bakwesu, mumause amumapenzi eesu oonse twaumbulizyigwa akaambo kandinywe alimwi alusyomo ndomutondezya.+
8 Akaambo kakuti muliimvwi nji mu Mwami, twayumizyigwa alimwi.
9 Nkaambo ino inga twamulumba buti Leza twalanga mbotukondedwe kapati kumbele lya Leza wesu akaambo kandinywe?
10 Syikati amasiku tupaila mipailo yakukombelezya camoyo woonse kutegwa tukamubone cantongolameso akuyungizya zibulide kulusyomo lwanu.+
11 Lino Leza wesu alimwi Taateesu lwakwe alimwi a Mwami wesu Jesu abatubambile nzila kutegwa tuboole kulindinywe.
12 Kunze lyaboobo, Mwami amupe kuyungizya, inzya, amupe kuyungizya luyando ndomujisi kuli umwi amweenzinyina+ akubantu boonse, mbubonya mbotucita kulindinywe,
13 ikutegwa ayumye myoyo yanu, kaitakwe kampenda mukusalala kumeso aa Leza+ wesu alimwi Taateesu kuciindi cakubako kwa Mwami wesu+ Jesu antoomwe abasalali bakwe boonse.
Amutumizyile bamwi
Amutumizyile bamwi
BBAIBBELE LYA BUSANDULUZI BWANYIKA MPYA
1 Batesalonika 3
Chitonga
Amubale Bbaibbele aa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
bem_Latn bem_Latn bem_Latn unk nya_Latn unk bem_Latn unk bem_Latn bem_Latn bem_Latn bem_Latn bem_Latn tum_Latn bem_Latn bem_Latn tum_Latn bem_Latn tum_Latn bem_Latn bem_Latn bem_Latn bem_Latn bem_Latn swh_Latn kon_Latn sna_Latn lua_Latn eng_Latn